ભાવનગર શહેર તથા જિલ્લામાં મેઘરાજાએ આક્રમક બની ગઈકાલથી જ જોરદાર શરૂઆત કરતા માત્ર ર૪ કલાકના સમયગાળામાં ખેતી તેમજ પીવાના પાણીની સમસ્યાનો ઉકેલ લાવી નાખ્યો છે. ભારે વરસાદને પગલે મોટા પ્રમાણમાં જાનમાલની નુકશાનીની ભીતીઓ સેવાઈ રહી છે. છેલ્લા ૧પ વર્ષમાં ન વરસ્યો હોય તેવો વરસાદ વરસતા ભાવનગર-સોમનાથ નેશનલ હાઈવે નં.૮-ઈ પાણીમાં ગરકાવ થઈ જતાં સતત બે કલાક સુધી હાઈવે બંધ કરવાની તંત્રને ફરજ પડી હતી.